pythainlp/thai-wiki-dataset-v4 huggingface dataset:
การยึดรัฐ

การยึดรัฐ  เป็นการทุจริตทางการเมืองอย่างเป็นระบบชนิดหนึ่ง ซึ่งผลประโยชน์ของเอกชนมีอิทธิพลต่อกระบวนการวินิจฉัยสั่งการของรัฐอย่างมากเพื่อประโยชน์ส่วนตน
ธนาคารโลกเป็นผู้ประดิษฐ์คำนี้ขึ้นครั้งแรกในช่วงประมาณปี 2543 เพื่ออธิบายสถานการณ์ในประเทศเอเชียกลางบางประเทศที่กำลังเปลี่ยนระบบเศรษฐกิจออกจากคอมมิวนิสต์โซเวียต ที่เจาะจงคือ ใช้กับสถานการณ์ที่กลุ่มทุจริตกลุ่มเล็กใช้อิทธิพลที่มีเหนือข้าราชการในการเข้าควบคุมการวินิจฉัยสั่งการของรัฐบาลเพื่อเสริมสร้างฐานะทางเศรษฐกิจของตน สมาชิกลุ่มเหล่านี้จะได้ชื่อว่า "คณาธิปัตย์" (oligarch)
นิยาม.
นิยามคลาสสิกของ "การยึดรัฐ" คือ วิธีการที่กระบวนวิธีดำเนินการอย่างเป็นทางการ (เช่นกฎหมายและบรรทัดฐานทางสังคม) และระบบข้าราชการประจำของรัฐบาลถูกชักใยโดยข้าราชการ บริษัทที่รัฐบาลสนับสนุน บริษัทเอกชน และ/หรือ ปัจเจกบุคคล เพื่อมีอิทธิพลต่อนโยบายและกฎหมายที่เอื้อประโยชน์แก่พวกตน 
การยึดรัฐมุ่งมีอิทธิพลต่อการร่างกฎหมาย เพื่อคุ้มครองและส่งเสริมตัวแสดงที่มีอิทธิพลและผลประโยชน์ของตัวแสดงดังกล่าว ในความหมายนี้ การยึดรัฐจึงต่างจากการทุจริตทางการเมืองแบบอื่นซึ่งมุ่งเน้นการบังคับใช้กฎหมายบางส่วนที่มีอยู่ก่อนแล้ว
การยึดรัฐไม่จำเป็นต้องขัดต่อกฎหมายของรัฐเสมอไป ขึ้นอยู่กับการตีความของรัฐนั้น ๆ เอง และที่จริงอาจมีความพยายามยึดรัฐผ่านการวิ่งเต้นและการใช้อิทธิพลส่วนตัว อิทธิพลนี้อาจมาผ่านสถาบันของรัฐหลายอย่าง รวมทั้งฝ่ายนิติบัญญัติ บริหาร และตุลาการ และผ่านกระบวนการเลือกตั้งทุจริต ในความหมายนี้จะคล้ายคลึงกับการยึดระเบียบ (regulatory capture) แต่จะมีความแตกต่างตรงที่ขอบเขตและประเภทของภาคส่วนที่ได้รับอิทธิพล และอิทธิพลของเอกชนนั้นเป็นไปในทางลับ 
ปัจจัยแยกแยะจากการทุจริตอยู่ที่ ในกรณีการทุจริต ผลลัพธ์ (ของการตัดสินนโยบายหรือระเบียบ) มีความไม่แน่นอน ส่วนในกรณีของการยึดรัฐนั้น จะทราบผลลัพธ์อยู่แล้ว และมีความเป็นไปได้สูงที่จะเป็นประโยชน์ต่อผู้ยึดรัฐ ในปี 2560 กลุ่มนักวิชาการแอฟริกาใต้พัฒนามโนทัศน์ดังกล่าว โดยมีบทวิเคราะห์ที่เน้นลักษณะทางการเมืองของการยึดรัฐ โดยให้เหตุผลว่ากลุ่มอภิชนในแอฟริกาใต้ละเมิดรัฐธรรมนูญและฝ่าฝืนกฎหมายเพื่อดำเนินโครงการทางการเมืองซึ่งพวกเขาเชื่อว่าจะไม่สามารถสำเร็จได้ภายในกรอบรัฐธรรมนูญและกฎหมายที่มีอยู่
วัดลำเหย (จังหวัดนครปฐม)

วัดลำเหย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำเหย อำเภอดอนตูม จังหวัดนครปฐม มีพื้นที่ตั้งวัดมีเนื้อที่ 11 ไร่ 80 ตารางวา
วัดลำเหยเริ่มสร้างวัดวันที่ 22 พฤษภาคม พ.ศ. 2347 เดิมมีชื่อว่า วัดโพธิ์ชายนา สร้างอยู่ทางทิศตะวันออกเฉียงเหนือของหมู่บ้านหนองบอนเดี๋ยวนี้ ตามคำบอกเล่าของคนเฒ่าคนแก่บอกว่าเหตุที่วัดเดิม มีชื่อว่าวัดโพธิ์ชายนานั้น เพราะบริเวณรอบ ๆ ที่สร้างวัดมีแต่ที่นาล้อมรอบและที่เป็นนานั้นมีแต่ต้นโพธิ์ ขึ้นอยู่ตามชายนามาก จึงได้ชื่อนี้มา ต่อมาได้มีการย้ายที่ตั้งวัดมายังที่ตั้งปัจจุบัน ไม่ทราบว่าย้ายมาสถานที่ใหม่ในสมัยเจ้าอาวาสรูปใด สาเหตุที่ย้ายวัด เนื่องจากที่ตั้งเดิมเป็นทุ่งนาเป็นที่ราบต่ำเมื่อถึงหน้าน้ำป่าหรือน้ำปีก็จะไหลหลากท่วมทุกปีจึงย้ายวัดมาสร้างในสถานที่ใหม่ มายังที่ดอน แล้วเปลี่ยนชื่อมาเป็น "วัดลำเหย" เหตุที่เปลี่ยนชื่อ เพราะ ในสมัยก่อนนั้นเมื่อถึงหน้าน้ำปีมา น้ำจะไหลหลากเจิ่งนองท่วมท้องนา ไหลไปตามลำคลองใหญ่ชื่อว่า คลองวังไทรแล้วไหลเข้าสู่คลองตำลึง ไหลผ่านไปตามทุ่งนา และตามลำรางเรื่อยมาจนถึงข้างหลังโรงเรียนวัดลำเหย พอมีน้ำปีก็จะไหลเอ่อขึ้นไปยังทุ่งหนองบอนเป็นที่สุดไม่ได้ไหลไปที่ไหนได้อีกแล้วน้ำจะขังอยู่ทุ่งหนองบอน ไม่นานเพราะทุ่งหนองบอน เป็นเขตสุดของไหลน้ำนี้ ก็จะย้อนกลับมาอยู่ที่ลำรางข้างโรงเรียน เพราะลำรางนี้เป็นที่ต่ำมาก น้ำก็ขังอยู่ที่ลำรางนี้น้ำจะไม่ไหลไปไหนได้อีกแล้วน้ำที่ลำรางนี้ก็จะถูกธรรมชาติจากแดดบ้าง ลมบ้าง แผดเผาพัดพาให้น้ำในลำรางให้ค่อย ๆ แห้งระเหยหมดไปในที่สุด จึงเป็นเหตุให้ชื่อว่า "วัดลำเหย" โดยคำว่า "เหย" มาจากคำว่า น้ำระเหย
วัดลำเหยสร้างอุโบสถหลังแรกจนได้รับพระราชทานวิสุงคามสีมาเมื่อ พ.ศ. 2449 ไม่ปรากฏหลักฐานว่าเจ้าอาวาสรูปใดเป็นผู้สร้าง ได้รับพระราชทานวิสุงคามสีมาครั้งหลังเมื่อวันที่ 18 มิถุนายน พ.ศ. 2536 ในสมัยพระครูนันทสิริคุณ (สุด นนฺทโก) เป็นเจ้าอาวาส มีการสร้างวัตถุมงคล ที่โด่งดัง ด้านแคล้วคลาด ปลอดภัย เมตตา
วัดสุขวัฒนาราม (จังหวัดนครปฐม)

วัดสุขวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำนครชัยศรี ในตำบลบางระกำ อำเภอบางเลน จังหวัดนครปฐม
วัดสุขวัฒนาราม เดิมชื่อว่า วัดบางระกำ เข้าใจว่าแต่เดิมบริเวณนี้มีต้นระกำมาก สร้างเมื่อ พ.ศ. 2414 โดยมีคุณปู่จัยและคุณย่าเจียม สายอุบล เป็นผู้บริจาคที่ดิน ได้รับพระราชทานวิสุงคามสีมาเมื่อปี พ.ศ. 2497 สาเหตุที่เปลี่ยนนามเพราะต้องการให้เป็นนามมงคล เนื่องจากคำว่า "ระกำ" แปลว่า เจ็บปวดแสนสาหัส จึงเปลี่ยนเป็น "สุขวัฒนาราม" แปลว่า เจริญสุข
อาคารเสนาสนะในวัด ได้แก่ วิหารจัตุรมุขตั้งอยู่หน้าศาลาการเปรียญหลังเก่า (ถูกรื้อไปสร้างหอฉัน) อุโบสถหลังเก่า อุโบสถหลังใหม่ เจดีย์องค์ใหญ่บรรจุพระเครื่อง เจดีย์เรือสำเภา และเขตอภัยทาน วังมัจฉาบริเวณท่าน้ำวัดสุขวัฒนาราม วัดยังประดิษฐานพระพุทธรูปศิลาแลง "หลวงพ่อแดง" ภายในวัดยังมีพิพิธภัณฑ์วิถีชาวนาลุ่มน้ำนครชัยศรีที่มีการจัดแสดงของใช้พื้นบ้าน เป็นอาคารไม้ชั้นเดียว จัดแสดงขั้นตอนการทำนาตั้งแต่เริ่มแรกจนถึงขั้นสุดท้าย โดยมุมจัดแสดงแบ่งชัดเจนออกเป็น มุมเตรียมกล้า เตรียมดิน เตรียมน้ำ ดำนา เก็บเกี่ยว สีข้าว และทำกิน ด้านหลังของส่วนเก็บเกี่ยวโบราณวัตถุ พระพุทธรูป และวัตถุทางวัฒนธรรมอื่น ๆ
วัดนพรัตนาราม (จังหวัดปทุมธานี)

วัดนพรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนพรัตน์ อำเภอหนองเสือ จังหวัดปทุมธานี
วัดนพรัตนารามสร้างขึ้นเมื่อวันที่ 4 กุมภาพันธ์ พ.ศ. 2470 มีกำนันพริ้ง แสนจำหน่าย ซึ่งเป็นกำนันตำบลศาลาคุ ณ ขณะนั้น เป็นผู้ชักชวนชาวบ้านสร้างวัด ร่วมกันมอบที่ดินให้คนละ 2 งานบ้าง 3 งานบ้าง รวมแล้วได้ที่ดินเนื้อที่ 26 ไร่ 77 ตารางวา บางคนถวายเรือน บ้านทรงไทย ให้มาปลูกสร้างเป็นกุฏิ ต่อมาในเดือนสิงหาคม พ.ศ. 2470 ได้มีการประชุมของกลุ่มผู้สร้างวัดเพื่อหารือชื่อของวัด โดยมีนายเต่า ปักครึก เสนอชื่อว่า "วัดนพรัตนาราม" หลายคนพอใจและเห็นด้วยกับชื่อนี้ จากนั้นได้เสนอของตั้งวัดในเดือนธันวาคม พ.ศ. 2470 โดยใช้ชื่อวัดนพรัตนารามนับแต่บัดนั้น วัดได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2489
เสนาสนะและปูชนียวัตถุที่สำคัญ ได้แก่ อุโบสถไม้ตะเคียน เป็นพระอุโบสถเก่าแก่ ที่ใช้ไม้ตะเคียนสร้างทั้งหลัง ภายในประดิษฐาน "พระพุทธนวรัตนมงคล" 
วัดนพรัตนารามมีเกจิอาจารย์ คือ หลวงปู่รอด อินฺทวีโร เลื่องชื่อว่าเป็นเทพเจ้าแห่งตะกรุดของเมืองปทุมธานี ตะกรุดของท่านนั้น เป็นสุดยอดตะกรุดของจังหวัดปทุมธานีเพราะมีประสบการณ์ และอภินิหารทางด้านคงกระพันชาตรี จนเป็นที่ประจักษ์ มีข้าราชการทั้งทหาร ตำรวจ มาขอรับไปบูชามากมาย จนชื่อเสียงของท่านโด่งดังอยู่ในวงข้าราชการทหาร ตำรวจ
วัดราษฎร์บำรุง (จังหวัดปทุมธานี)

วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี ปัจจุบันมีพระครูวิมลปทุมรส (สมศักดิ์ ชาตวีโร) ดำรงตำแหน่งเจ้าอาวาส
วัดราษฎร์บำรุงสร้างเมื่อวันที่ 6 มีนาคม พ.ศ. 2471 โดยมีนายบุญ คล้ายสิงห์ เป็นผู้ริเริ่มดำเนินการสร้างวัด ในที่ดินของคุณหญิงปทุม วินิจฉัย เนื้อที่ 5 ไร่ ต่อมา นายสมใจ คล้ายสิงห์ บริจาคที่ดินเพิ่มเติมประมาณ 3 ไร่เศษ ชาวบ้านนิยมเรียกว่า วัดไก่หอบ วัดได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510
วัดมีสิ่งศักดิ์สิทธิ์ที่ชาวบ้านเคารพนับถือ คือ พระมหาจักรพรรดิ์ซึ่งเป็นรูปปั้นองค์ใหญ่ที่ประดิษฐานหน้าวัด และไอ้ไข่ ทำจากรูปหล่อเหล็กน้ำพี้สูง 1.20 เมตร ประดิษฐาน ณ ศาลาภายในวัด โดยชาวบ้านได้ต่างพากันกราบไหว้ขอพร ขอโชคลาภกับไอ้ไข่โดยส่องเลขเด็ดจากขันน้ำมนต์
ยูอิล

ยูอิล (ชื่อเกิด พัก ซัง-อิล; เกิด 11 มกราคม พ.ศ. 2533) เป็นนักแสดงชาวเกาหลีใต้ ในปี พ.ศ. 2552 เขาเดบิวต์ในฐานะอดีตสมาชิกรายการวาไรตี้ "Allzzang Generation" ตั้งแต่ปี 2556 เขาเป็นสมาชิกและเป็นหัวหน้ากลุ่มนักแสดงของแฟนตาจิโอชื่อเซอร์ไพรส์
คอนคาแคฟเนชันส์ลีก 2021 รอบสุดท้าย

การแข่งขันคอนคาแคฟเนชันส์ลีก 2021 รอบสุดท้าย เป็นการแข่งขันเพื่อตัดสินหาผู้ชนะของคอนคาแคฟเนชันส์ลีก ฤดูกาล 2019–20 ระหว่างทีมชนะเลิศทั้ง 4 กลุ่มของเนชันส์ลีก ลีกเอ ได้แก่ สหรัฐ เม็กซิโก ฮอนดูรัส และคอสตาริกา จัดขึ้นระหว่างวันที่ 3–6 มิถุนายน 2021 ที่ประเทศสหรัฐอเมริกา
รูปแบบการแข่งขัน.
คอนคาแคฟเนชันส์ลีกรอบสุดท้ายจัดขึ้นในเดือนมิถุนายน 2021 โดยมีทีมที่ร่วมเข้าแข่งขันเป็นผู้ชนะจาก 4 กลุ่มของลีกเอ
โดยเนชันส์ลีกรอบสุดท้ายจะแข่งขันในรูปแบบแพ้คัดออกและแข่งรอบละหนึ่งนัด โดยประกอบไปด้วยการแข่งขันในรอบรองชนะเลิศ 2 คู่, รอบชิงอันดับที่ 3 และรอบชิงชนะเลิศ ในส่วนการจับคู่ในรอบรองชนะเลิศจะตัดสินจากอันดับคะแนนจากรอบแบ่งกลุ่ม (1 พบ 4 และ 2 พบ 3) การแข่งขันทุกนัดในรายการนี้จะใช้เทคโนโลยีโกลไลน์และผู้ช่วยผู้ตัดสินวิดีโอ (VAR) ในการตัดสิน
ในการแข่งขันเนชันส์ลีกรอบสุดท้ายหากผลการแข่งขันเสมอกันในเวลาปกติจะมีการแข่งขันต่อในรูปแบบต่อไปนี้
ทีมที่ผ่านเข้ารอบ.
ผู้ชนะเลิศจาก 4 กลุ่มของลีกเอ ได้ผ่านเข้ารอบมาเล่นในเนชันส์ลีกรอบสุดท้าย
ตารางการแข่งขัน.
เดิมการแข่งขันมีกำหนดจัดขึ้นในวันที่ 4-7 มิถุนายน 2020 ที่รัฐเทกซัส แต่ได้ประกาศเลื่อนในวันที่ 3 เมษายน 2020 เนื่องจากการระบาดทั่วของโควิด-19 ในสหรัฐ วันที่ 27 กรกฎาคม 2020 คอนคาแคฟได้ประกาศว่าการแข่งขันรอบสุดท้ายจะจัดขึ้นในเดือนมีนาคม 2021 แต่ในวันที่ 22 กันยายน 2020 คอนคาแคฟได้ประกาศเลื่อนการแข่งขันอีกครั้งไปเป็นเดือนมิถุนายน 2021
วันที่ 24 กุมภาพันธ์ 2021 คอนคาแคฟยืนยันว่าการแข่งขันจะจัดขึ้นในวันที่ 3-6 มิถุนายน 2021 โดยจะมีการประกาศสนามและเวลาที่ใช้ในการแข่งขันในภายหลัง
วันที่ 9 พฤษภาคม คอนคาแคฟจึงได้ประกาศวันและเวลาในการแข่งขันที่แน่นอน
ทีมวาง.
<section begin=Seeding />
ทั้ง 4 ทีมถูกจัดอันดับตามผลการแข่งขันในรอบแบ่งกลุ่ม เพื่อใช้ตัดสินการประกบคู่ในรอบรองชนะเลิศ
<section end=Seeding />
สนามที่ใช้แข่งขัน.
เดิมการแข่งขันรอบรองชนะเลิศจะจัดขึ้นที่สนามกีฬาบีบีวีเอในเทกซัสและสนามสนามกีฬาเอ็นอาร์จีในฮุสตัน จากนั้นในรอบชิงอันดับที่สามและรอบชิงชนะเลิศจะแข่งที่สนามเอทีแอนด์ทีสเตเดียมในอาร์ลิงตัน อย่างไรก็ตามสนามที่ถูกวางแผนไว้ถูกตั้งข้อสงสัยว่าจะเป็นตามแผนเดิมหรือไม่เนื่องจากการแข่งขันที่ถูกเลื่อน
จากนั้นในวันที่ 15 เมษายน 2021 คอนคาแคฟประกาศว่าเมืองเดนเวอร์จะเป็นเจ้าภาพในการแข่งขันโดยใช้สนามเอมพาวเวอร์ฟีลด์แอตไมล์ไฮทั้งในรอบรองชนะเลิศ 2 นัด, รอบชิงอันดับที่สามและรอบชิงชนะเลิศ
ผู้ตัดสิน.
เมื่อวันที่ 24 พฤษภาคม 2021 ได้มีการประกาศรายชื่อทีมงานผู้ตัดสินทั้งหมด 14 คน
<templatestyles src="Col-begin/styles.css"/>
สายการแข่งขัน.
<section begin=Bracket /><section end=Bracket />
รอบรองชนะเลิศ.
ฮอนดูรัส พบ สหรัฐ.
<section begin=Semi-final 1 /><section end=Semi-final 1 />
เม็กซิโก พบ คอสตาริกา.
<section begin=Semi-final 2 /><section end=Semi-final 2 />
รอบชิงอันดับที่สาม.
<section begin=Third place match /><section end=Third place match />
สถิติ.
ผู้ทำประตู.
มีการทำประตู 10 จากการแข่งขัน 4 เฉลี่ย ต่อนัด
การทำประตู 1 ครั้ง
รางวัล.
คอนคาแคฟได้รายชื่อผู้เล่นยอดเยี่ยม 11 คน หลังจบการแข่งขัน
หมายเหตุ.
<templatestyles src="Reflist/styles.css" />
มูชาเอะ

มูชาเอะ  เป็นเทคนิคภาพพิมพ์ไม้อูกิโยะประเภทหนึ่งในศิลปะญี่ปุ่น พัฒนาขึ้นในช่วงปลายคริสต์ศตวรรษที่ 18 และแสดงภาพของนักรบและซามูไรจากประวัติศาสตร์และเทพปกรณัมญี่ปุ่น
วัดสมุหประดิษฐาราม

วัดสมุหประดิษฐาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลสวนดอกไม้ อำเภอเสาไห้ จังหวัดสระบุรี
ประวัติ.
วัดสมุหประดิษฐารามสร้างขึ้นในสมัยพระบาทสมเด็จพระนั่งเกล้าเจ้าอยู่หัว โดยเจ้าพระยานิกรบดินทร์ (โต กัลยาณมิตร) ต้นตระกูลกัลยาณมิตร สร้างเพื่ออุทิศให้แก่มารดา เมื่อสร้างเสร็จแล้วจึงได้น้อมเกล้าฯ ถวายเป็นพระอารามหลวง และสันนิษฐานว่าครั้งหนึ่งวัดแห่งนี้ เคยใช้เป็นสถานที่ทำพิธีถือน้ำพระพิพัฒน์สัตยาของข้าราชการในจังหวัดสระบุรี ก่อนถูกยกเลิกไปภายหลัง
ด้านการการศึกษา ได้จัดศาลาโรงธรรม (ศาลาการเปรียญ) ในวัดเป็นโรงเรียนประชาบาลแห่งแรกของจังหวัดสระบุรี นามว่า โรงเรียนประถมสมุหประดิษฐ์ เปิดสอนเมื่อวันที่ 9 พฤษภาคม ร.ศ. 126 (พ.ศ. 2451) ในสมัยพระศีลวิสุทธิดิลก (โต ธมฺมปญฺโญ) ปกครองวัด ได้เปิดเรียนนักธรรม พ.ศ. 2458 และ เปิดเรียนบาลีเมื่อ พ.ศ. 2477
อาคารเสนาสนะ.
พระอุโบสถสร้างเสร็จเมื่อประมาณ พ.ศ. 2404 หน้าบันเป็นปูนปั้นรูปตราแผ่นดินรัชกาลที่ 3 ประดับลวดลายดอกไม้และสิงห์ สัญลักษณ์กระทรวงมหาดไทย มีซุ้มประตูกำแพงแก้ว ด้านหน้าพระอุโบสถได้รับอิทธิพลศิลปกรรมจีน กรอบซุ้มประตูด้านหลังอุโบสถ และลวดลายเซี่ยวกางบนบานประตู เป็นทวารบาลแบบจีน ยืนบนหลังสิงโต พระประธานในอุโบสถ มีนามว่า "พระพุทธรัชกัลยาณมิตรประดิษฐาราม" เป็นพระปางมารวิชัย หล่อโลหะลงรักปิดทอง อัญเชิญมาจากสุโขทัย ภายในโบสถ์มีจิตรกรรมฝาผนัง เหนือช่องหน้าต่างทั้งสี่ด้าน เขียนลายพุ่มข้าวบิณฑ์ก้านแย่ง บนผนังด้านขวาหลังพระประธาน เขียนภาพวิถีชีวิตในอดีต
ด้านข้างพระอุโบสถ มีเจดีย์ทรงกลมบนฐานแปดเหลี่ยม มีกำแพงแก้วล้อมรอบ มีบันได 4 ด้าน นัยว่าเจ้าพระยานิกรบดินทร์ (โต) ผู้สร้างวัด ได้บรรจุอัฐิธาตุของมารดาไว้ พระเจดีย์องค์นี้สร้างพร้อมกับอุโบสถ บนหอสวดมนต์ มีตุ๊กตาจีน 2 ตัว เดิมตั้งไว้หน้าพระอุโบสถ ไม่ทราบว่าได้มาจากที่ใด ใครเป็นผู้ถวายให้วัด ยังมีธรรมาสน์ลายทอง ปรากฏพระปรมาภิไธยย่อ จปร. เป็นสังหาริมวัตถุที่พระราชทานในงานถวายพระเพลิงพระบรมศพพระบาทสมเด็จพระจุลจอมเกล้าเจ้าอยู่หัว
อัลมัชริก

อัลมัชริก ("ตะวันออก") เป็นส่วนตะวันออกของโลกอาหรับที่ตั้งอยู่ในเอเชียตะวันตกกับแอฟริกาเหนือฝั่งตะวันออก ประกอบด้วยรัฐอาหรับต่าง ๆ ได้แก่ กาตาร์, คูเวต, จอร์แดน, ซาอุดีอาระเบีย, ซีเรีย, ซูดาน, บาห์เรน, ปาเลสไตน์, เยเมน, เลบานอน, สหรัฐอาหรับเอมิเรตส์, อิรัก, อียิปต์ และโอมาน แต่ไม่รวมรัฐที่ไม่ใช่อาหรับอย่างคอโมโรส, จิบูตี และโซมาเลียซึ่งเป็นสมาชิกสันนิบาตอาหรับ
"อัลมัชริก" มีความหมายเชิงกวีว่า "แดนอาทิตย์อุทัย" โดยมาจากรูปกริยาว่า "ชะเราะเกาะ" ("ส่องแสง" "สว่างไสว" "แผ่รังสี" หรือ "ขึ้น") สื่อถึงทิศตะวันออกซึ่งเป็นทิศที่พระอาทิตย์ขึ้น
ภูมิศาสตร์.
ศัพท์ "อัลมัชริก" สื่อถึงประเทศที่อยู่ระหว่างทะเลเมดิเตอร์เรเนียนกับประเทศอิหร่าน เป็นศัพท์คู่กับ "อัลมัฆริบ"  ซึ่งสื่อถึงส่วนตะวันตกของแอฟริกาเหนือ ลิเบียอาจแบ่งเป็นสองส่วนระหว่างเขตอิทธิพลอัลมัชริกกับเขตอิทธิพลอัลมัฆริบ โดยภาคตะวันออก (ไซราเนกา) มีความเชื่อมโยงกับอียิปต์และอัลมัชริกมากกว่า
ศัพท์ทางภูมิศาสตร์ทั้งสองมีมาตั้งแต่การขยายตัวของศาสนาอิสลามยุคเริ่มแรก ภูมิภาคนี้มีความคล้ายกับการนำบิลาดุชชามและเมโสโปเตเมียรวมกัน ข้อมูลเมื่อ 2014[ [update]] อัลมัชริกเป็นที่อยู่อาศัยของประชากรร้อยละ 1.7 ของประชากรโลก
โตโยต้า พลัตซ์

โตโยต้า พลัตซ์  เป็น รถยนต์นั่งขนาดเล็กมากที่ผลิตในญี่ปุ่นโดยโตโยต้าตั้งแต่ปี พ.ศ. 2542 ถึง พ.ศ. 2548 และถูกแทนที่รุ่นต่อไปด้วยโตโยต้า เบลต้า โตโยต้ากำหนดให้พลัตซ์รุ่นนี้มีรหัสเป็น "XP10" และจำหน่ายในตลาดส่งออกในชื่อ "ยาริส" หรือ "เอ็กโค" ชื่อ "Yaris" และ "Echo"
นิรุกติศาสตร์.
ชื่อ "พลัตซ์ (Platz)" มีความหมายในภาษาเยอรมันว่า "พื้นที่" (โดยนิยามว่าเป็น "พื้นที่ห้องโดยสารภายในที่กว้างขวาง") โดยมีเพียงเครื่องยนต์สี่สูบเรียงเท่านั้นที่ติดตั้งมากับโตโยต้า พลัตซ์ โดยในประเทศญี่ปุ่นมีขายเป็นรถเก๋งสี่ประตูเท่านั้น นอกจากนี้มีรุ่นคูเพที่ขายในอเมริกาเหนือภายใต้ชื่อ "เอ็กโค (Echo)"
ประวัติศาสตร์.
โตโยต้า พลัตซ์ถูกเปิดตัวเมื่อ พ.ศ. 2542 และจำหน่ายไปยังทั่วโลกในรุ่นเก๋งภายใต้รุ่นปี 1999 ส่วนรุ่นคูเพที่ตามมาเป็นรุ่นปี 2000 นั้นจะถูกจำกัดไว้จำหน่ายในอเมริกาเหนือเท่านั้น โตโยต้า พลัตซ์นั้นมีความใกล้เคียงกับโตโยต้า วิตซ์ที่เป็นรุ่นแฮตช์แบ็กอย่างมาก ซึ่งทั้งสองรุ่นนี้ใช้ชิ้นส่วนประตูหน้า ภายใน และชิ้นส่วนต่าง ๆ ร่วมกัน
ในสหรัฐอเมริกา โตโยต้า เอ็กโคขายได้เกือบ 50,000 หน่วยในปีแรกที่จำหน่าย โดยเอ็กโคได้เป็นส่วนหนึ่งของโตโยต้า โปรเจ็กต์ เจเนซิส แต่กลับล้มเหลวในการชักชวนผู้ที่มีอายุน้อยมาซื้อรถยนต์โตโยต้าในอเมริกา โตโยต้า เอ็กโคขายได้เป็นปริมาณมากในแคนาดา โดยโตโยต้าได้ขายโตโยต้า วิตซ์รุ่น 3 และ 5 ประตูในชื่อโตโยต้า เอ็กโคในรุ่นปี 2004 แทนที่เอ็กโค คูเพที่เลิกขายไปแล้วเมื่อ พ.ศ. 2546 ส่วนในอเมริการุ่นสองประตูยังขายควบคู่ไปกับรุ่นซีดานอยู่จนกระทั่งถึงรุ่นปี 2005 ส่วนรุ่นแฮตช์แบ็กนั้นไม่เคยถูกขายในอเมริกา โดยโตโยต้า เอ็กโคเป็นรุ่นก่อนหน้าของโตโยต้า ยาริสในอเมริกาเหนือเนื่องจากมีการใช้ชิ้นส่วนต่าง ๆ ร่วมกันเป็นจำนวนมาก เช่น คอนโซลหน้า
เซี่ยลี่ 2000/เวล่า.
ในประเทศจีน โตโยต้า พลัตซ์ได้จำหน้าในชื่อเซี่ยลี่ 2000 ตั้งแต่เดือนธันวาคม พ.ศ. 2543 จนถึงเดือนมีนาคม พ.ศ. 2547 ต่อมาได้มีการปรับโฉมเล็กน้อยและเปลี่ยนชื่อเป็นเซี่ยลี่ เวล่า เริ่มขายเทื่อเดือนมีนาคม พ.ศ. 2547 จนถึง พ.ศ. 2555 โดยใช้เครื่องยนต์ 1.3 ลิตร รหัส 8A-FE, 1.5 ลิตร รหัส 5A-FE และเครื่องยนต์ 1.6 ลิตรที่จีนทำเองในรหัส CA4GB2 โดยมาพร้อมกับเกียร์ธรรมดา 5 จังหวะในทุกรุ่น และจากมี พ.ศ. 2545 ถึง พ.ศ. 2546 มีรุ่นลิมิเต็ดจำหน่ายในชื่อเซี่ยลี่ ยากุซึ่งมาพร้อมกับเกียร์อัตโนมัติ 4 จังหวะ
ความปลอดภัย.
ในงายวิจัย "ระดับความปลอดภัยรถยนต์ที่ใช้แล้ว" (UCSR) เมื่อ พ.ศ. 2553 ของมหาวิทยาลัยโมนาชได้มีรายงานว่าความปลอดภัยของโตโยต้า เอ็กโคให้ระดับ "แย่" (สองในห้าดาว) ของการป้องกันความปลอดภัยของผู้โดยสารในกรณีที่เกิดอุบัติเหตุ
กิแก้ว ไซคำพิทูน

กิแก้ว ไซคำพิทูน (เกิดวันที่ 11 สิงหาคม ค.ศ. 1957) เป็นนักการเมืองพรรคประชาชนปฏิวัติลาวชาวลาว เขาเป็นสมาชิกสภาแห่งชาติลาวประจำเมืองเวียงจันทร์ (เขตเลือกตั้งที่ 1)
เทศมณฑลเบย์ซอ

เบย์ซอ  เป็นเทศมณฑลในจังหวัดฟอร์ส ประเทศอิหร่าน ได้รับการจัดตั้งเป็นเทศมณฑลใน พ.ศ. 2561 ประกอบด้วย 3 ตำบล ได้แก่ ตำบลบอเนช ตำบลเบย์ซอ และตำบลคูชเกเฮซอร์ จากสำมะโน พ.ศ. 2549 ท้องที่ที่จะเป็นเทศมณฑลนี้มีประชากร 36,694 คน ใน 8,565 ครัวเรือน
เฮรัลด์มาเลเซีย

เฮรัลด์มาเลเซีย  เป็นหนังสือพิมพ์คาทอลิกรายสัปดาห์ที่มีหลายภาษาในประเทศมาเลเซีย โดยตีพิมพ์ทั้งภาษาอังกฤษ จีน ทมิฬ และมลายู
ยอดจำหน่าย.
หนังสือพิมพ์นี้มียอดจำหน่ายในประเทศมาเลเซีย 15,600 ฉบับ โดยตีพิมพ์ทั้งภาษาอังกฤษ, ภาษามลายู, ภาษาทมิฬ และภาษาจีน และมีไว้เพื่อจำหน่ายแก่ชาวมาเลเซียที่นับถือศาสนาคริสต์นิกายโรมันคาทอลิก
ภัยและการเซ็นเซอร์ของรัฐบาล.
หนังสือพิมพ์"เฮรัลด์"เกือบสูญเสียใบอนุญาตตีพิมพ์จากการใช้คำว่า "อัลลอฮ์" เป็นคำแปลของ "พระเจ้า" โดยผู้มีอำนาจกล่าวว่ามีแค่มุสลิมเท่านั้นที่ใช้คำนี้ได้ แม้ว่าหนังสือพิมพ์นี้จะไม่พิมพ์คำว่า "อัลลอฮ์" อีกในอนาคต แต่เป็นจุดเริ่มต้นในการยกเลิกการแบนคำที่ใช้ในคัมภีร์ไบเบิลภาษามลายูด้วย
ตำบลเบย์ซอ

เบย์ซอ  เป็นตำบลในเทศมณฑลเบย์ซอ จังหวัดฟอร์ส ประเทศอิหร่าน ประกอบด้วย 41 หมู่บ้าน จากสำมะโน พ.ศ. 2549 ตำบลนี้มีประชากร 13,761 คนใน 3,205 ครัวเรือน
บิทคับ

บริษัท บิทคับ แคปปิตอล กรุ๊ป โฮลดิ้งส์ จำกัด  รู้จักในชื่อ บิทคับ ก่อตั้งขึ้นเมื่อวันที่ 9 กุมภาพันธ์ ค.ศ. 2018 มีสำนักงานหลักตั้งอยู่ที่กรุงเทพมหานคร ประเทศไทย ให้บริการแลกเปลี่ยนสกุลเงินดิจิทัล เช่น บิตคอยน์ โดยได้รับใบอนุญาตให้ประกอบกิจการจากสำนักงานคณะกรรมการกำกับหลักทรัพย์และตลาดหลักทรัพย์ นอกจากนี้ยังให้บริการเป็นที่ปรึกษาเพื่อประยุกต์ใช้เทคโนโลยีบล็อกเชนเข้ากับองค์กรหรือธุรกิจ และให้บริการด้านการศึกษาเกี่ยวกับสกุลเงินดิจิทัลและเทคโนโลยีบล็อกเชนสำหรับผู้ที่สนใจ
= บริษัทในเครือ =
บริษัทภายในเครือบริษัท บิทคับ แคปปิตอล กรุ๊ป โฮลดิ้งส์ จำกัด มีอยู่ 3 บริษัทด้วยกัน ได้แก่
ประวัติ.
ในเดือนกุมภาพันธ์ ค.ศ. 2018 บริษัท บิทคับ แคปปิตอล กรุ๊ป โฮลดิ้งส์ จำกัด และ บริษัท บิทคับ ออนไลน์ จำกัด ได้ถูกก่อตั้งขึ้นและจดทะเบียนอย่างถูกต้องตามกฎหมายด้วยทุนจดทะเบียน 80 ล้านบาท นำโดยคุณจิรายุส ทรัพย์ศรีโสภา ประธานเจ้าหน้าที่บริหารเครือบริษัท บิทคับ แคปปิตอล กรุ๊ป โฮลดิ้งส์ จำกัด โดยมีภารกิจหลักในการให้บริการเกี่ยวกับการแลกเปลี่ยนเหรียญดิจิทัลและให้คำปรึกษาเกี่ยวกับเทคโนโลยีบล็อกเชน 
ในเดือนกรกฎาคม ค.ศ. 2020 บิทคับอ้างว่าสามารถเติบโตได้อย่างรวดเร็วในช่วงปี 2018 จนถึงปี 2019 โดยอัตราการก้าวกระโดดของรายได้ในช่วงปีดังกล่าวนั้นสูงถึง 338 เปอร์เซ็นต์ เพิ่มขึ้นมาจาก 8 ล้านบาทในปี 2018 ขึ้นไปอยู่ที่ 35 ล้านบาทในปี 2019 
ในเดือนกันยายน ค.ศ. 2020 บิทคับได้สร้างเหรียญ แฟนส์ โทเค็น โดยจับมืออินฟลูเอ็นเซอร์ชื่อดังที่มียอดผู้ติดตามรวมกัน 40 ล้านบัญชี และเผยว่าเผยครึ่งปี 2020 บริษัทฯโต 600%
ในเดือนมกราคม ค.ศ. 2021 คณะกรรมการ ก.ล.ต.มีมติให้ บริษัท บิทคับ ออนไลน์ แก้ไขระบบงานซื้อขายที่หยุดชะงักในวันที่ 2, 3 และ 16 มกราคม ค.ศ. 2021 หลังประชาชนร้องเรียนเป็นจำนวนมาก เนื่องจากมีผู้ใช้งานเป็นจำนวนมากสมัครบัญชีเพื่อใช้ซื้อขายคริปโทเคอร์เรนซี และ 4 วันหลังจากนั้นทางบริษัทฯแจ้งว่าได้กลับมาเปิดใช้งานแอปพลิเคชั่นอีกครั้ง และดำเนินการแก้ไขระบบงานทั้งหมดแล้ว
ในเดือนเมษายน ค.ศ. 2021 บิทคับอ้างว่า จากต้นปีบริษัทฯได้เติบโตขึ้นมากกว่า 1,000 เปอร์เซ็นต์ ภายในระยะเวลา 7 วัน จากที่มีพนักงาน 40 คนในตอนแรก ตอนนี้ต้องเพิ่มพนักงานเป็น 500 คน
ซอ คัง-จุน

ซอ คัง-จุน (ชื่อเกิด Lee Seung-hwan เกิด 12 ตุลาคม พ.ศ. 2536) เป็นนักแสดงและนักร้องชาวเกาหลีใต้ที่เป็นสมาชิกของกลุ่มเซอร์ไพรส์ เขาได้รับการยอมรับจากการแสดงละครโทรทัศน์เรื่อง "ชีสอินเดอะแทร็ป" (2016) และได้แสดงใน "เอนเคอเรจ" (2016), "Are You Human Too?" (2018), "รักจัง ๆ หัวใจข้ามขั้ว" (2018), "วอชเชอร์" (2019) และ เวนเดอะเวเตอร์อิสไฟน์ (2020)
โตโยต้า เบลต้า

โตโยต้า เบลต้า หรือ ยาริสในตลาดอเมริกาเหนือและออสเตรเลียและชื่อวีออสในเอเชีย เป็นรถยนต์นั่งขนาดเล็กมากที่ผลิตโดยโตโยต้า
เบลต้าเป็นรุ่นใหม่ที่มาแทนที่โตโยต้า พลัตซ์ ซีดานที่เลิกจำหน่ายไป โดยเบลต้านั้นมีขนาดที่ใหญ่กว่าและมีปริมาตรภายในห้องโดยสารเทียบเท่ากับโตโยต้า โคโรลล่า (E120) โตโยต้า เบลต้า ได้เริ่มขายในประเทศญี่ปุ่นเมื่อวันที่ 28 พฤศจิกายน พ.ศ. 2548 โดยมีรุ่นเครื่องยนต์ 1.0 ลิตร และ 1.3 ลิตร ส่วนรุ่นส่งออกเริ่มขายเมื่อ พ.ศ. 2549 ซึ่งส่วนมากเป็นเครื่องยนต์ 1.5 ลิตร "1NZ-FE" เป็นเครื่องยนต์พื้นฐาน
โตโยต้า เบลต้า ได้ขายเป็นโตโยต้า วีออส รุ่นที่สองในประเทศจีน ไต้หวัน และบางประเทศในเอเชียตะวันออกเฉียงใต้ ส่วนในสหรัฐา แคนาดา ตะวันออกกลางและออสเตรเลียได้รับการจำหน่ายภายใต้ชื่อยาริส ซีดาน แทนที่โตโยต้า เอ็กโค รุ่นเก่าที่ผลิตขึ้นในประเทศญี่ปุ่น
คำว่า "เบลต้า (Belta)" ดัดแปลงมาจากภาษาอิตาลี "bella gente" ซึ่งแปลว่า "คนสวย"
ระบบขับเคลื่อน.
โตโยต้า วิตซ์ (XP90) และโตโยต้า เบลต้า ใช้อะไหล่ร่วมกันมากมาย รวมถึงการใช้พื้นฐานและระบบขับเคลื่อนเดียวกันอีกด้วย อย่างไรก็ตาม โตโยต้า วิตซ์ได้ถูกออกแบบในสตูดิโอออกแบบของโตโยต้าที่ฝรั่งเศส ส่วนโตโยต้า เบลต้า ได้รับการออกแบบในสตูดิโอของโตโยต้าในประเทศญี่ปุ่น—ซึ่งเป็นการออกแบบรถยนต์ที่คล้ายคลึงกันเพื่อลูกค้าในตลาดที่แตกต่างกัน โดยทั้งสองรุ่นมีการออกแบบโดยจัดแดชบอร์ดไว้ตรงกลางที่คล้ายคลึงกัน (เป็นความพยายามของโตโยต้าในการสร้างมาตรฐานการออกแบบสำหรับทุกตลาดไม่ว่าเป็นการขับทางซ้ายหรือทางขวา) แต่ก็มีความแตกต่างด้านความสวยงามอยู่บ้าง โตโยต้า เบลต้า เป็นรถยนต์นั่งขนากเล็กมากเพียงรุ่นเดียวที่ออกแบบ สร้าง และจำหน่ายในญี่ปุ่น และไม่มีคู่แข่งโดยตรงในตลาดประเทศญี่ปุ่น เนื่องจากคู่แข่งของโตโยต้า วิตซ์ไม่ได้ขายรุ่นซีดานในขณะนั้น
กง มย็อง

กง มย็อง (ชื่อเกิด Kim Dong-hyun เกิด 26 พฤษภาคม พ.ศ. 2537) เป็นนักแสดงชาวเกาหลีใต้ เขาเป็นสมาชิกของกลุ่มเซอร์ไพรส์
ชีวิตส่วนตัว.
เขามีน้องชายโดยอง (ชื่อจริง Kim Dong-young) ซึ่งเป็นสมาชิกของบอยแบนด์เอ็นซีที
อี แท-ฮวัน

อี แท-ฮวัน (เกิด 21 กุมภาพันธ์ พ.ศ. 2538) เป็นนักแสดง นายแบบ และนักร้องชาวเกาหลีใต้ นับตั้งแต่เปิดตัวการแสดงครั้งแรกของเขาในปี พ.ศ. 2556 เขาได้แสดงในละครโทรทัศน์และซีรีส์ทางเว็บ โดยเฉพาะอย่างยิ่งเรื่อง "ไพรด์แอนด์พรีจูดิซ" (2014) และ "W" เขาเป็นสมาชิกของกลุ่มเซอร์ไพรส์ (วงดนตรี)
ยูจีน คอร์เดโร

ยูจีน คอร์เดโร  เป็นนักแสดง นักเขียน และนักแสดงตลกชาวอเมริกัน ปรากฏตัวบ่อยครั้งในบทบาทตลก เขาได้รับเลือกให้เป็นนักแสดงประจำในซีรีส์คอเมดี้เรื่อง "อาเตอร์สเปซ" (2015), "Bajillion Dollar Propertie$" (2017–2019), "ทาโคมาเอฟดี" (2019–ปัจจุบัน), และ "" (2020– ปัจจุบัน) การปรากฏตัวทางโทรทัศน์ของเขายังรวมถึงบทบาทสมทบในเรื่อง "เฮาส์ออฟไลส์" (2014), "Crazy Ex-Girlfriend" (2015–2017), "เดอะกูดเพลซ" (2016–2020), และ "เรคเคด" (2018) นอกเหนือจากเรื่องตลกแล้ว เขายังเคยเล่นซีรีส์เรื่อง "โลกิ" ซีรีส์ซูเปอร์ฮีโร่ของดิสนีย์+ มาตั้งแต่ปี พ.ศ. 2564 บทบาทในภาพยนตร์ของคอร์เดโร ได้แก่ คอเมดี้ดราม่าเรื่อง "เดอะคิงส์ออฟซัมเมอร์" (2013), การผจญภัยสัตว์ประหลาด "คอง มหาภัยเกาะกะโหลก" (2017) และดราม่าอาชญากรรม "เดอะมูล" (2018)
จามีลา จามิล

จามีลา อาเลีย จามิล (เกิด 25 กุมภาพันธ์ พ.ศ. 2529) เป็นนักแสดง นักจัดรายการวิทยุ นางแบบ นักเขียน และนักเคลื่อนไหวชาวอังกฤษ เธอเริ่มต้นอาชีพทางช่อง 4 ซึ่งเธอเป็นพิธีกรจัดซีรีส์วัฒนธรรมป๊อปในรายการ T4 ตั้งแต่ปี 2009 ถึง 2012 จากนั้นเธอก็กลายเป็นผู้จัดรายการวิทยุของ "The Official Chart" และเป็นพิธีกรร่วมของ "The Official Chart Update" ร่วมกับ สก็อตต์ มิลส์ ทาง BBC Radio 1 เธอเป็นพรีเซ็นเตอร์หญิงเดี่ยวคนแรกของรายการวิทยุบีบีซี 1
บิลลี กิลมอร์

บิลลี คลิฟฟอร์ด กิลมอร์ (เกิดวันที่ 11 มิถุนายน ค.ศ. 2001) เป็นนักฟุตบอลชาวสกอตแลนด์ที่เล่นในตำแหน่งกองกลางให้กับไบรตันแอนด์โฮฟอัลเบียนในพรีเมียร์ลีกและทีมชาติสกอตแลนด์
กิลมอร์มาจากทีมเยาวชนของเรนเจอส์ โดยเขาได้ลงฝึกซ้อมกับทีมชุดใหญ่ครั้งแรกด้วยวัยเพียง 15 ปี ต่อมาเขาย้ายไปเชลซีใน ค.ศ. 2017 เขาเป็นตัวแทนของสกอตแลนด์ในรุ่นอายุไม่เกิน 16, 17 และ 21 ปี เขาจ่ายและเลี้ยงลูกบอลได้ดีจนได้รับการยกย่องว่าเป็นผู้เล่นที่มีศักยภาพสูงในอนาคต เขาสร้างชื่อจากการลงเล่นในเอฟเอคัพนัดที่เปิดบ้านเอาชนะลิเวอร์พูล
เกียรติประวัติ.
เชลซี เยาวชน
เชลซี
รางวัลส่วนตัว
แทลเลเบย์ซอ (หมู่บ้าน)

แทลเลเบย์ซอ  เป็นหมู่บ้านในตำบลเบย์ซอ อำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 801 คนใน 202 ครัวเรือน
ยามานะ โซเซ็น

ยามานะ โซเซ็น (6 กรกฎาคม ค.ศ. 1404 – 15 เมษายน ค.ศ. 1473) มีชื่อก่อนเข้าบวชเป็นพระสงฆ์ว่า ยามานะ โมจิโตโยะ  เนื่องจากเขามีผิวแดง ทำให้บางครั้งได้ฉายาว่า "อากานีวโด" (พระแดง) เป็นหนึ่งใน"ไดเมียว"ที่ต่อสู้กับโฮโซกาวะ คัตสึโมโตะในช่วงสงครามโอนิงที่เฮอังเกียว
บอเซ

บอเซ  เป็นหมู่บ้านในตำบลบีแซกี อำเภอโกลแบฮอร์ เทศมณฑลเชนอรอน จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 หมู่บ้านนี้มีประชากร 113 คนใน 27 ครัวเรือน
การล้อมเดิงแกร์ก (ค.ศ. 1944–1945)

การล้อมที่เดิงแกร์กในสงครามโลกครั้งที่สอง (ยังเป็นที่รู้จักกันคือ ยุทธการที่เดิงแกร์กครั้งที่สอง) เริ่มต้นในเดือนกันยายน ค.ศ. 1944 เมื่อกองกำลังทหารฝ่ายสัมพันธมิตรของกองพลแคนนาดาที่สองได้ทำการโอบล้อมรอบเมืองที่มีป้อมปราการและท่าเรือที่เดิงแกร์ก การปิดล้อมได้ดำเนินไปจนกระทั่งหลังสิ้นสุดสงครามในยุโรปอย่างเป็นทางการ กองกำลังทหารเยอรมันภายในป้อมปราการสามารถต้านทานการโจมตีได้ และเนื่องจากการเปิดท่าเรือที่แอนต์เวิร์ปนั้นมีความสำคัญอย่างมาก จอมพล เบอร์นาร์ด มอนต์โกเมอรี ผู้บัญชาการแห่งกลุ่มกองทัพที่ 21 จึงตัดสินใจทำการโอบล้อมกักขังแต่ไม่ให้เข้ายึดเดิงแกร์กด้วยกองพลน้อยยานเกราะเชโกสโลวักที่ 1 ป้อมปราการซึ่งบัญชาการโดย พลเรือเอก ฟรีดริช ฟรีซิอุส ในท้ายที่สุดก็ได้ยอมจำนนโดยไม่มีเงื่อนไขต่อพลจัตวา อาลัวซ์ ลิซกา ผู้บัญชาการแห่งกลุ่มกองพลน้อยเชโกสโลวัก เมื่อวันที่ 9 พฤษภาคม ค.ศ. 1945 หนึ่งวันหลังจากการยอมจำนนของนาซีเยอรมนีได้มีผลบังคับใช้
ยุทธนา โพธสุธน

ยุทธนา โพธสุธน (เกิด 5 มกราคม พ.ศ. 2514) อดีตสมาชิกสภาผู้แทนราษฎร แบบบัญชีรายชื่อ สังกัดพรรคพลังประชารัฐ อดีตสมาชิกสภาผู้แทนราษฎรจังหวัดสุพรรณบุรี 2 สมัย สังกัดพรรคชาติไทย และเป็นหลานของประภัตร โพธสุธน
ประวัติ.
ยุทธนา โพธสุธน เกิดเมื่อวันที่ 5 มกราคม พ.ศ. 2514 เป็นบุตรของนายประสิทธิ์ และดวงแข โพธสุธน และเป็นหลานของ นายประภัตร โพธสุธน และเป็นน้องชายของ พัชรี โพธสุธน อดีต ส.ส.สุพรรณบุรี พรรคชาติไทยพัฒนา
ยุทธนา โพธสุธน เป็นศิษย์เก่าจากโรงเรียนอัสสัมชัญ จบปริญญาตรี เศรษฐศาสตรบัณฑิต สาขาบริหารธุรกิจการเงิน มหาวิทยาลัยธรรมศาสตร์ และปริญญาโท สาขาบริหารธุรกิจการเงิน CALIFORNIA STATE UNIVERSITY ประเทศสหรัฐอเมริกา
การทำงาน.
ยุทธนา โพธสุธน เข้าสู่งานการเมืองโดยการเป็นกำนันตำบลวังน้ำซับ เป็นประธานชมรมกำนัน-ผู้ใหญ่บ้าน อำเภอศรีประจันต์ ต่อมาลงสมัครรับเลือกตั้งสมาชิกสภาผู้แทนราษฎรจังหวัดสุพรรณบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคชาติไทย แทนนายประภัตร ซึ่งย้ายไปลงสมัครสมาชิกสภาผู้แทนราษฎรแบบสัดส่วน และเขาได้รับเลือกตั้งเป็นสมาชิกสภาผู้แทนราษฎรสมัยแรก
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งในเขตเลือกตั้งที่ 2 คู่กับนายเสมอกัน เที่ยงธรรม และได้รับเลือกตั้งทั้งสองคน กระทั่งเขาถูกเพิกถอนสิทธิทางการเมืองเป็นเวลา 5 ปี ตามคำวินิจฉัยในคดียุบพรรคการเมือง เมื่อวันที่ 2 ธันวาคม พ.ศ. 2551 ของศาลรัฐธรรมนูญ และได้จัดให้มีการเลือกตั้งซ่อม โดย พัชรี โพธสุธน ได้ลงสมัครรับเลือกตั้งแทน
หลังการเว้นวรรคทางการเมือง เขากลับสู่สนามเลือกตั้งอีกครั้ง แต่เนื่องจากเกิดความขัดแย้งเรื่องพื้นที่ลงสมัครรับเลือกตั้งระหว่าง จองชัย เที่ยงธรรม กับประภัตร โพธสุธน ในที่สุดนายจองชัย จึงย้ายไปลงสมัครรับเลือกตั้งในนามพรรคภูมิใจไทย แข่งขันกับนายประภัตร แต่ให้บุตรชายคือ เสมอกัน เที่ยงธรรม ยังคงลงสมัครในนามพรรคชาติไทยพัฒนา ส่งผลให้นายยุทธนา ต้องย้ายไปสังกัดพรรคพลังประชารัฐ และลงสมัครรับเลือกตั้งแบบบัญชีรายชื่อ แต่ไม่ได้รับเลือกตั้ง
ต่อมาเมื่อ ณัฏฐพล ทีปสุวรรณ ลาออกในเดือนพฤษภาคม พ.ศ. 2564 เขาจึงได้เลื่อนขึ้นมาเป็นสมาชิกสภาผู้แทนราษฎรแทน
ฮูม (โครเอเชีย)

ฮูม , กอลโม  หรือ โคล์ม  เป็นนิคมแห่งหนึ่งตั้งอยู่ในเมืองบูแซต เทศมณฑลอิสเตรีย ประเทศโครเอเชีย ตั้งอยู่บนความสูง 349 เมตรเหนือระดับน้ำทะเล จากการสำรวจสำมะโนครัว ค.ศ. 2011 มีประชากรอาศัยอยู่ 30 คน และจากการสำรวจสำมะโนครัว ค.ศ. 1921 ประชากรทั้งหมดร้อยละ 100 พูดภาษาอิตาลี
ประวัติ.
ฮูมปรากฏครั้งแรกในเอกสารเมื่อ ค.ศ. 1102 ในนาม "กอลโม" หรือ "โคล์ม" โดยเป็นเมืองที่มีกำแพงล้อมรอบ มีหอระฆังและหอสังเกตการณ์ สร้างขึ้นเมื่อ ค.ศ. 1552 สำหรับป้องกันการโจมตีจากเมืองอื่น มีโบสถ์แม่พระรับเกียรติยกขึ้นสวรรค์เป็นศาสนสถานประจำเขตแพริช ส่วนหน้าของโบสถ์ถูกสร้างขึ้นใหม่ใน ค.ศ. 1802 โดย Juraj Gržinić ผู้เชี่ยวชาญในท้องถิ่น
งานเขียนบนกำแพงด้วยอักษรกลาโกลิติกถูกเก็บรักษาไว้ในโบสถ์ ถือเป็นหนึ่งในวรรณกรรมกลาโกลิติกที่เก่าแก่ที่สุดของโครเอเชีย มีอายุราวคริสต์ศตวรรษที่ 12 นอกจากนี้พิพิธภัณฑ์ประจำเมืองยังจัดแสดงวรรณกรรมที่เขียนด้วยอักษรกลาโกลิติกไว้ด้วยจำนวนหนึ่ง
เรวัต วิศรุตเวช

นายแพทย์ เรวัต วิศรุตเวช (เกิด 24 พฤษภาคม พ.ศ. 2494) เป็นแพทย์และนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อ สังกัดพรรคเสรีรวมไทย อดีตอธิบดีกรมการแพทย์ อดีตรองปลัดกระทรวงสาธารณสุข และเคยเป็นผู้ถูกเสนอชื่อให้ดำรงตำแหน่งผู้ตรวจการแผ่นดิน
ประวัติ.
นพ.เรวัต วิศรุตเวช เกิดเมื่อวันที่ 28 พฤษภาคม พ.ศ. 2494 จบการศึกษาปริญญาตรี แพทยศาสตร์บัณฑิต จากมหาวิทยาลัยเชียงใหม่ ปริญญาโท รัฐประศาสนศาสตร์มหาบัณฑิต จากมหาวิทยาลัยราชภัฏสวนสุนันทา และ Doctor of Medicine (บริหารจัดการ) จากมหาวิทยาลัยเชียงใหม่
การทำงาน.
นพ.เรวัต วิศรุตเวช รับราชการในสังกัดกระทรวงสาธารณสุข เคยดำรงตำแหน่งอธิบดีกรมการแพทย์ และกรรมการแพทยสภา เป็นรองปลัดกระทรวงสาธารณสุข
นพ.เรวัต เคยเป็นที่ปรึกษาทางการเมืองให้กับ ณัฐวุฒิ ใสยเกื้อ หลังจากนั้นในปี 2559 เขาได้รับการเสนอชื่อต่อสภานิติบัญญัติแห่งชาติ เป็นผู้ตรวจการแผ่นดิน แต่สภานิติบัญญัติแห่งชาติ มีมติเห็นชอบ 66 เสียง ไม่เห็นชอบ 66 เสียง และ สุรชัย เลี้ยงบุญเลิศชัย ประธานในที่ประชุมได้แจ้งต่อที่ประชุมว่า นพ.เรวัต ไม่ได้รับการเห็นชอบให้ดำรงตำแหน่งดังกล่าว
ต่อมาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคเสรีรวมไทย นำโดย พล.ต.อ.เสรีพิศุทธ์ เตมียเวส และได้รับเลือกตั้งเป็นสมาชิกสภาผู้แทนราษฎรสมัยแรก โดย นพ.เรวัต มีบทบาทในการอภิปรายเกี่ยวกับสถานการณ์ทางด้านการสาธารณสุขและการระบาดทั่วของโควิด-19 ในประเทศไทย
นพ.เรวัต มีตำแหน่งเป็นรองหัวหน้าพรรคเสรีรวมไทย ต่อมาลาออกในปี พ.ศ. 2566 และเข้าร่วมงานกับพรรคเพื่อชาติ
พงศาวดารเมืองพระตะบอง

พงศาวดารเมืองพระตะบอง เป็นพงศาวดารที่แต่งโดยเจ้าพระยาคทาธรธรณินทร์ (เยีย อภัยวงศ์) มีเนื้อหาแบ่งเป็นสองส่วนคือ พงศาวดารเมืองพระตะบองและวงศ์สกุลผู้สำเร็จราชการเมืองพระตะบอง ส่วนแรกพระบาทสมเด็จพระจอมเกล้าเจ้าอยู่หัวมีพระบรมราชโองการให้พระราชเสนาทำพงศาวดารเมืองพระตะบองทูลเกล้าฯ ถวาย เพื่อใช้เป็นหลักฐานรับรองว่าพระตะบองเป็นเมืองในพระราชอาณาเขตของสยามมานานแล้ว และนำไปสู่การทำสัญญาข้อตกลงระหว่างสยามกับฝรั่งเศส ใน พ.ศ. 2410 โดยฝรั่งเศสยอมรับรองว่าพระตะบองและเสียมราฐอยู่ในอาณาเขตของสยาม ขณะเดียวกันก็ให้สยามรับรองว่ากัมพูชาเป็นรัฐในอารักขาของฝรั่งเศส ส่วนที่สอง เจ้าพระยาคทาธรธรณินทร์ (เยีย อภัยวงศ์) เป็นผู้ทำขึ้นทูลเกล้าฯ ถวายพระบาทสมเด็จพระจุลจอมเกล้าเจ้าอยู่หัว เมื่อจะพิมพ์นั้นก็รวมเอาทั้งสองส่วนเข้าด้วยกัน พิมพ์ครั้งแรกเมื่อ พ.ศ. 2462 ในหนังสือชุดประชุมพงศาวดาร เป็นภาคที่ 16 ใช้ชื่อว่า "พงษาวดารเมืองพระตะบอง ของ เจ้าพระยาคทาธรธรณินทร์"
พงศาวดารเมืองพระตะบอง จับความตั้งแต่ครั้งกรุงธนบุรี เมื่อครั้งพระนารายน์ราชารามาธิบดี (นักองค์ตน) ครองกรุงกัมพูชาธิบดีแล้วลำดับเหตุการณ์โดยย่อมาจนถึงแผ่นดินพระบาทสมเด็จพระนโรดม บรมรามเทวาวตาร (นักองค์ราชาวดี) กับเรื่องวงศ์สกุลผู้สำเร็จราชการเมืองพระตะบอง ตั้งแต่เจ้าพระยาอภัยภูเบศร (แบน) ผู้สำเร็จราชการเมืองพระตะบองคนแรกมาจนเจ้าพระยาคทาธรธรณินทร์ (เยีย อภัยวงศ์) ผู้สำเร็จราชการคนที่ 7 เมื่อจะพิมพ์ใน พ.ศ. 2462 ซึ่งปรากฏว่า เมืองพระตะบอง เสียมราฐ ศรีโสภณ เป็นของฝรั่งเศสแล้วนั้น มีการแต่งเพิ่มความมาจนถึงเจ้าพระยาอภัยภูเบศร (ชุ่ม อภัยวงศ์) ผู้สําเร็จราชการเมืองพระตะบองคนที่ 8 และเป็นคนสุดท้าย
เพ็กกี คาร์เตอร์ (จักรวาลภาพยนตร์มาร์เวล)

มาร์กาเร็ต คาร์เตอร์  หรือที่รู้จักกันทั่วไปในชื่อ Peggy Carter เป็นตัวละครในภาพยนตร์และแฟรนไชส์โทรทัศน์ของจักรวาลภาพยนตร์มาร์เวล (MCU) ที่แสดงโดย เฮย์ลีย์ แอตเวลล์ ตามตัวละครที่มีชื่อเดียวกันจากมาร์เวลคอมิกส์ สร้างโดย สแตน ลีและแจ็ก เคอร์บี ใน MCU คาร์เตอร์ถูกบรรยายว่าเป็นความรักในสมัยสงครามโลกครั้งที่สองของสตีฟ โรเจอร์ส และมีความเป็นตัวแทนชาวอังกฤษมากกว่าชาวอเมริกันเหมือนในการ์ตูน แอตเวลล์ได้รับคำชมอย่างมากจากการแสดงของเธอ
เนบิวลา (จักรวาลภาพยนตร์มาร์เวล)

เนบิวลา  เป็นตัวละครในจักรวาลภาพยนตร์มาร์เวล (MCU) ที่แสดงโดย คาเรน กิลแลน โดยอิงจากตัวละครมาร์เวลคอมิกส์ที่มีชื่อเดียวกัน ใน MCU ธานอสได้ฆ่าครอบครัวของเธอและรับเลี้ยงเธอเป็นลูกสาวคนหนึ่งของเขา เธอและกาโมราได้รับการฝึกฝนให้เป็นทหารรับจ้างและพัฒนาการแข่งขันที่ดุเดือดจนกระทั่งเธอกลายเป็นสมาชิกของการ์เดียนส์ออฟเดอะกาแล็กซี่และอเวนเจอร์ 
การดัดแปลงภาพยนตร์ของตัวละคร ซึ่งแสดงเล่าเรื่องราวเกี่ยวกับการถอนตัวจากวายร้ายหรือแอนตี้ฮีโร่ไปเป็นตัวเอก ได้รับการกล่าวถึงมากซึ่งแตกต่างจากตัวละครของการ์ตูนโดยเฉพาะในฐานะวายร้าย
ในปี พ.ศ. 2564 เนบิวลาได้ปรากฏตัวในภาพยนตร์สี่เรื่องและจะกลับมาในภาพยนตร์เรื่อง "" และ "รวมพันธุ์นักสู้พิทักษ์จักรวาล 3", รวมถึง "เดอะการ์เดียนส์ออฟเดอะกาแล็กซี่ฮอลิเดย์สเปเชียล" และซีรีย์อนิเมชั่นของดิสนีย์+เรื่อง "วอทอิฟ (ละครชุด)"
การ์เยส (แอทอส)

การ์เยส  เป็นนิคมบนเขาแอทอส เป็นที่ตั้งของกองอำนวยการฝ่ายบรรพชิตและฆราวาสแห่งอารามิกรัฐเขาแอทอส จากสำมะโนครัวประชากร ค.ศ. 2011 ของประเทศกรีซ รายงานว่ามีประชากรอาศัย จำนวน 163 คน นับว่าเป็นนิคมที่มีประชากรอาศัยมากที่สุดบนเขาแอทอส โบสถ์หลักของการ์เยสชื่อโปรตาตอน (Protaton) เป็นที่พำนักของโปรตอส หรือนักพรตอาวุโส ผู้เป็นประธานของชุมชนนักพรต
ประวัติ.
นักบุญซาวา บิชอปชาวเซอร์เบีย สร้างโบสถ์คริสต์และกุฏิในการ์เยส และอาศัยอยู่หลายปีจนได้เป็นหัวหน้าอธิการอาราม (Archimandrite) ใน ค.ศ. 1201 ต่อมาท่านได้เป็นอาร์ชบิชอปแห่งเซอร์เบียคนแรกเมื่อ ค.ศ. 1219
จักรพรรดิมิคาเอลที่ 8 พาลาโอโลกอสแห่งไบแซนไทน์โจมตีเขาแอทอสเมื่อ ค.ศ. 1283 กองทหารทรมานและแขวนคอโปรตอสหรือนักพรตอาวุโส และขับไล่นักพรตคนอื่น ๆ ออกจากโปรตาตอน นักพรตเหล่านี้ได้รับการสถาปนาเป็นมรณสักขีของนิกายออร์ทอดอกซ์ในวันที่ 5 ธันวาคม (สำหรับคริสตจักรที่ปฏิบัติตามปฏิทินจูเลียนแบบดั้งเดิมวันที่ 5 ธันวาคมตรงกับวันที่ 18 ธันวาคมของปฏิทินเกรกอเรียน)
กังนัมบิวตี้ รักนี้ไม่มีปลอม

กังนัมบิวตี้ รักนี้ไม่มีปลอม (เกาหลี: ) เป็นละครโทรทัศน์ของเกาหลีใต้ในปี 2018 นำแสดงโดย อิม ซู-ฮยัง, ชา อึน-อู, โช อู-รี และควัก ดง-ย็อน สร้างจากเว็บตูนในชื่อเดียวกันที่ตีพิมพ์ในปี 2016 โดยเนเวอร์ มีเนื้อหาเกี่ยวกับชีวิตของนักศึกษาวิทยาลัยที่เข้ารับการผ่าตัดเสริมความงามเพื่อหลบเลี่ยงการเยาะเย้ยจากพวกอันธพาล แต่การตัดสินใจของเธอดูเหมือนจะย้อนกลับมา คนรอบข้างเยาะเย้ยรูปลักษณ์เทียมของเธอ ชื่อเรื่องของเว็บตูนและละครทีวีพาดพิงถึงคำภาษาเกาหลีว่า "gangnammiin" ("คังนัมบิวตี้") ซึ่งเป็นศัพท์ที่เสื่อมเสียในเกาหลีใต้สำหรับเรียกคนที่มีเสน่ห์ดึงดูดแต่ดูราวกับว่าพวกเขาผ่านการศัลยกรรมมาหลายครั้งเพื่อใบหน้าสวย ร่างกายดูดีหรือทั้งสองอย่าง
ละครเรื่องนี้ออกอากาศทางช่องเจทีบีซี ตั้งแต่วันที่ 27 กรกฎาคม ถึง 15 กันยายน ค.ศ. 2018 ทุกวันศุกร์และวันเสาร์ เวลา 23:00 น. (เวลามาตรฐานเกาหลี) โดยได้รับคำชมจากการสะท้อนปัญหาที่กระทบต่อสังคมเกาหลีใต้ โดยเฉพาะอย่างยิ่งในเรื่องมาตรฐานความงามของใบหน้าและการเลือกปฏิบัติบนพื้นฐานของรูปลักษณ์ภายนอก
กีฬาแบดมินตันในโอลิมปิกฤดูร้อน 2020 – บุคคลชาย

การแข่งขันกีฬาแบดมินตันในโอลิมปิกฤดูร้อน 2020 – บุคคลชาย เป็น 1 ใน 2 รายการแข่งขันแบดมินตันที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 2 สิงหาคม พ.ศ. 2564 ที่ศูนย์กีฬามูซาชิโนะ ครั้งนี้จัดการแข่งขันกีฬาแบดมินตันในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
ทีมวาง.
ผู้เล่นทั้งหมด 16 คนที่จะถูกวาง
<templatestyles src="Col-begin/styles.css"/>
กีฬาแบดมินตันในโอลิมปิกฤดูร้อน 2020 – หญิงเดี่ยว

การแข่งขันกีฬาแบดมินตันในโอลิมปิกฤดูร้อน 2020 – บุคคลหญิง เป็น 1 ใน 2 รายการแข่งขันแบดมินตันที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม – 2 สิงหาคม พ.ศ. 2564 ที่ศูนย์กีฬามูซาชิโนะ ครั้งนี้จัดการแข่งขันกีฬาแบดมินตันในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่ง.
<templatestyles src="Olympic schedule legend/styles.css"/>
ทีมวาง.
ผู้เล่นทั้งหมด 16 คนที่จะถูกวาง
<templatestyles src="Col-begin/styles.css"/>
กีฬาแบดมินตันในโอลิมปิกฤดูร้อน 2020 – ชายคู่

การแข่งขันกีฬาแบดมินตันในโอลิมปิกฤดูร้อน 2020 – ชายคู่ เป็น 1 ใน 5 รายการแข่งขันแบดมินตันที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 31 กรกฎาคม พ.ศ. 2564 ที่ศูนย์กีฬามูซาชิโนะ ครั้งนี้จัดการแข่งขันกีฬาแบดมินตันในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
ทีมวาง.
ผู้เล่นทีมวางทั้งหมด 4 คู่
กีฬาแบดมินตันในโอลิมปิกฤดูร้อน 2020 – หญิงคู่

การแข่งขันกีฬาแบดมินตันในโอลิมปิกฤดูร้อน 2020 – หญิงคู่ เป็น 1 ใน 2 รายการแข่งขันแบดมินตันที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 2 สิงหาคม พ.ศ. 2564 ที่ศูนย์กีฬามูซาชิโนะ ครั้งนี้จัดการแข่งขันกีฬาแบดมินตันในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
ทีมวาง.
ผู้เล่นทีมวางทั้งหมด 4 ทีม
กีฬาแบดมินตันในโอลิมปิกฤดูร้อน 2020 – คู่ผสม

การแข่งขันกีฬาแบดมินตันในโอลิมปิกฤดูร้อน 2020 – คู่ผสม เป็น 1 ใน 5 รายการแข่งขันแบดมินตันที่โตเกียว ประเทศญี่ปุ่น จะจัดขึ้นระหว่างวันที่ 24 - 30 กรกฎาคม พ.ศ. 2564 ที่ศูนย์กีฬามูซาชิโนะ ครั้งนี้จัดการแข่งขันกีฬาแบดมินตันในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
ทีมวาง.
ผู้เล่นทีมวางทั้งหมด 4 ทีม
กีฬาฮอกกี้ในโอลิมปิกฤดูร้อน 2020 – ทีมชาย

การแข่งขันกีฬาฮอกกี้ในโอลิมปิกฤดูร้อน 2020 – ทีมชาย เป็น 1 ใน 2 รายการแข่งขันฮอกกี้ที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 5 สิงหาคม พ.ศ. 2564 ที่สนามกีฬาฮอกกี้โออิ ครั้งนี้จัดการแข่งขันกีฬาฮอกกี้ในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
รอบแบ่งกลุ่ม.
การจับฉลากประกาศในวันที่ 23 พฤศจิกายน พ.ศ. 2562
"All times are local (UTC+9)."
กลุ่ม เอ.
<section begin=AStandings /><section end=AStandings />
<section begin=A1 />
<section end=A1 />
<section begin=A2 />
<section end=A2 />
<section begin=A3 />
<section end=A3 />
<section begin=A4 />
<section end=A4 />
<section begin=A5 />
<section end=A5 />
<section begin=A6 />
<section end=A6 />
<section begin=A7 />
<section end=A7 />
<section begin=A8 />
<section end=A8 />
<section begin=A9 />
<section end=A9 />
<section begin=A10 />
<section end=A10 />
<section begin=A11 />
<section end=A11 />
<section begin=A12 />
<section end=A12 />
<section begin=A13 />
<section end=A13 />
<section begin=A14 />
<section end=A14 />
<section begin=A15 />
<section end=A15 />
กลุ่ม บี.
<section begin=BStandings /><section end=BStandings />
<section begin=B1 />
<section end=B1 />
<section begin=B2 />
<section end=B2 />
<section begin=B3 />
<section end=B3 />
<section begin=B4 />
<section end=B4 />
<section begin=B5 />
<section end=B5 />
<section begin=B6 />
<section end=B6 />
<section begin=B7 />
<section end=B7 />
<section begin=B8 />
<section end=B8 />
<section begin=B9 />
<section end=B9 />
<section begin=B10 />
<section end=B10 />
<section begin=B11 />
<section end=B11 />
<section begin=B12 />
<section end=B12 />
<section begin=B13 />
<section end=B13 />
<section begin=B14 />
<section end=B14 />
<section begin=B15 />
<section end=B15 />
กีฬาฮอกกี้ในโอลิมปิกฤดูร้อน 2020 – ทีมหญิง

การแข่งขันกีฬาฮอกกี้ในโอลิมปิกฤดูร้อน 2020 – ทีมหญิง เป็น 1 ใน 2 รายการแข่งขันฮอกกี้ที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 6 สิงหาคม พ.ศ. 2564 ที่สนามกีฬาฮอกกี้โออิ ครั้งนี้จัดการแข่งขันกีฬาฮอกกี้ในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
รอบแบ่งกลุ่ม.
การจับฉลากประกาศในวันที่ 23 พฤศจิกายน พ.ศ. 2562
"All times are local (UTC+9)."
กลุ่ม เอ.
<section begin=AStandings /><section end=AStandings />
<section begin=A1 />
<section end=A1 />
<section begin=A2 />
<section end=A2 />
<section begin=A3 />
<section end=A3 />
<section begin=A4 />
<section end=A4 />
<section begin=A5 />
<section end=A5 />
<section begin=A6 />
<section end=A6 />
<section begin=A7 />
<section end=A7 />
<section begin=A8 />
<section end=A8 />
<section begin=A9 />
<section end=A9 />
<section begin=A10 />
<section end=A10 />
<section begin=A11 />
<section end=A11 />
<section begin=A12 />
<section end=A12 />
<section begin=A13 />
<section end=A13 />
<section begin=A14 />
<section end=A14 />
<section begin=A15 />
<section end=A15 />
กลุ่ม บี.
<section begin=BStandings /><section end=BStandings />
<section begin=B1 />
<section end=B1 />
<section begin=B2 />
<section end=B2 />
<section begin=B3 />
<section end=B3 />
<section begin=B4 />
<section end=B4 />
<section begin=B5 />
<section end=B5 />
<section begin=B6 />
<section end=B6 />
<section begin=B7 />
<section end=B7 />
<section begin=B8 />
<section end=B8 />
<section begin=B9 />
<section end=B9 />
<section begin=B10 />
<section end=B10 />
<section begin=B11 />
<section end=B11 />
<section begin=B12 />
<section end=B12 />
<section begin=B13 />
<section end=B13 />
<section begin=B14 />
<section end=B14 />
<section begin=B15 />
<section end=B15 />
วัดบางหลวง (จังหวัดนครปฐม)

วัดบางหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหลวง อำเภอบางเลน จังหวัดนครปฐม มีเนื้อที่ตั้งวัด 61 ไร่ 1 งาน 84 ตารางวา ที่ธรณีสงฆ์ 61 ไร่ 1 งาน 84 ตารางวา ที่กัลปนา 100 ไร่
วัดบางหลวงตั้งเมื่อ พ.ศ. 2459 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2515 เริ่มสร้างวัดเมื่อ พ.ศ. 2420 โดยประชาชนชาวบางหลวงกับพระครูส่วน วัดบางหว้า
อาคารเสนาสนะภายในวัด ได้แก่ อุโบสถกว้าง 9 เมตร ยาว 24 เมตร เริ่มสร้างเมื่อ พ.ศ. 2514 เป็นอาคารคอนกรีตเสริมเหล็ก มีช่อฟ้าใบระกา ตามแบบกรมศิลปากร แบบ ก. แล้วเสร็จเมื่อ พ.ศ. 2527 ภายในมีภาพจิตรกรรมฝาผนังเรื่องราวพุทธประวัติและทศชาติชาดก ศาลาการเปรียญกว้าง 18 เมตร ยาว 35 เมตร เริ่มสร้างเมื่อ พ.ศ. 2501 เป็นอาคารไม้สองชั้นแบบทรงไทย มีช่อฟ้า สร้างด้วยไม้เนื้อแข็งทั้งหลัง แล้วเสร็จเมื่อ พ.ศ. 2504 หอสวดมนต์กว้าง 15 เมตร ยาว 31 เมตร เป็นอาคารคอนกรีตเสริมเหล็ก มีช่อฟ้าใบระกา ชั้นล่างเป็นหอฉัน มีภาพจิตรกรรมฝาผนัง วิหารกว้าง 8 เมตร ยาว 15 เมตร เริ่มสร้างเมื่อ พ.ศ. 2538 เป็นอาคารคอนกรีตเสริมเหล็ก ติดหินแกรนิตทั้งหลัง แบบทรงไทย มีช่อฟ้าใบระกา แล้วเสร็จเมื่อ พ.ศ. 2544 กุฏิสงฆ์จำนวน 8 หลัง เป็นอาคารไม้ 4 หลัง ครึ่งตึกครึ่งไม้ 4 หลัง ศาลาอเนกประสงค์ และศาลาบำเพ็ญกุศล 
ปูชนียวัตถุ ได้แก่ พระประธานประจำอุโบสถ ปางมารวิชัย หน้าตักกว้าง 80 นิ้ว หลวงปู่ทาวัดพะเนียงแตกเป็นผู้สร้างเมื่อ พ.ศ. 2453 และมีรอยพระพุทธบาท กว้าง 33 นิ้ว ยาว 89 นิ้ว มีมาตั้งแต่สมัยเริ่มสร้างวัด เป็นต้น
วัดทองสะอาด

วัดทองสะอาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระอุดม ในตำบลคลองพระอุดม อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 26 ไร่ 1 งาน 6 ตารางวา 
วัดทองสะอาดสร้างขึ้นเมื่อ พ.ศ. 2436 โดยสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ทรงสร้างวัดขึ้นในที่ดินของพระองค์ ได้รื้อบ้านพักมา สร้างมีลักษณะคล้ายกระโจมชาวบ้านจึงเรียกวัดนี้ว่า วัดกระโจมทอง ต่อมาพระอธิการเล็ก งามสะอาดเป็นเจ้าอาวาสได้เปลี่ยนนามเป็น "วัดทองสะอาด" โดยใช้นามของผู้สร้างและคำลงท้ายชื่อสกุลเจ้าอาวาส ทางวัดได้เปิดสอนพระปริยัติธรรม ตั้งแต่เมื่อ พ.ศ. 2502 
สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ได้เสด็จถวายผ้าพระกฐิน เมื่อวันที่ 16 ตุลาคม พ.ศ. 2525 วัดทองสะอาดได้รับพระราชทานวิสุงคามสีมาครั้งหลังเมื่อวันที่ 10 กรกฎาคม พ.ศ. 2515 ได้ผูกพัทธสีมาเมื่อวันที่ 15 มีนาคม พ.ศ. 2525 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จทรงตัดลูกนิมิตรในพิธีด้วย ปัจจุบันทางวัดมีชื่อเสียงในด้านพระบูชา ครูบาสุบิน กุมาร และเครื่องรางของขลัง
วัดมูลเหล็ก (จังหวัดปทุมธานี)

วัดมูลเหล็ก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหก อำเภอคลองหลวง จังหวัดปทุมธานี มีที่ดินตั้งวัดเนื้อที่ 13 ไร่ 
วัดมูลเหล็กสร้างเมื่อ พ.ศ. 2459 โดยมีนางปอน แสงสุรีย์ เป็นผู้ถวายที่ดินและดำเนินการสร้างวัด ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2474
สภาพของวัดเป็นที่ราบลุ่มนำท่วมในฤดูฝน มีอาคารเสนาสนะ ได้แก่ อุโบสถกว้าง 11 เมตร ยาว 22 เมตร กุฏิสงฆ์ 1 หลัง ศาลาการเปรียญ 1 หลัง วิหาร 1 หลัง หอสวดมนต์ 1 หลัง เมื่อ พ.ศ. 2553 ได้ทำการรื้อศาลาการเปรียญวัด โดยทางวัด ต้องการนำช่อฟ้าและลายขอบรอบศาลา ที่ทำด้วยปูนปั้น เพื่อจะนำมาต่อเติมสร้างศาลาหลังใหม่ ขณะที่ช่างรื้อถึงช่อฟ้า ได้พบมีโพรงอยู่ในช่อฟ้า มีห่อจีวรมัดใหญ่อยู่ในนั้น พบว่าเป็นพระผงสุพรรณบุรี มีจำนวน 7 พิมพ์ คือ พระทุ่งเศรษฐี จำนวน 59 องค์ พระขุนแผน จำนวน 15 องค์ สมเด็จนางพระยา จำนวน 14 องค์ พระซุ้มกอ จำนวน 11 องค์ พระผงสุพรรณ จำนวน 12 องค์ พระรอด จำนวน 5 องค์และพระนางพญาพิมพ์เล็ก จำนวน 19 องค์ วัดมีปูชนียวัตถุ ที่สำคัญคือ พระประธานในอุโบสถ
เคดเจอรี

เคดเจอรี (หรือปรากฏสะกด kitcherie, kitchari, kidgeree, kedgaree, kitchiri, khichuri, และ kaedjere) เป็นอาหารที่ประกอบด้วยเนื้อปลาปรุงสุก ฉีกเป็นชิ้น (รูปแบบดั้งเดิมใช้ปลาแฮดดอกรมควัน), ข้าวสวย, พาร์สลีย์, ไข่ต้ม, ผงกะหรี่, เนย หรือ ครีม หรือ นม เนื้อปลาชนิดอื่น ๆ ที่อาจใช้ เช่น แซลมอนและค็อด ซึ่งไม่ใช่เนื้อปลาที่ใช้กันดั้งเดิม
อาหารจานนี้เป็นอาหารอังกฤษที่ได้รับอิทธิพลจากอินเดีย และเข้าใจว่ามีต้นกำเนิดหรือได้รับแรงบันดาลใจมาจากอาหารอินเดีย ขิจุฑี (khichuṛī) ซึ่งเป็นแกงข้าวและถั่ว
ประวัติศาสตร์.
เข้าใจกันเคดเจอรีว่ามีต้นกำเนิดหรือได้รับแรงบันดาลใจมาจากอาหารอินเดีย ขิจุฑี (khichuṛī) ซึ่งเป็นแกงข้าวและถั่ว ปรากฏหลักฐานตั้งแต่ปี 1340 หรือก่อนหน้า เป็นที่เข้าใจกันทั่วไปว่าอาหารจานนี้นำเข้ามาสู่สหราชอาณาจักรโดยเจ้าหน้าที่อาณานิคมบริติชอินเดีย ในยุควิกตอเรีย อาหารจานนี้เป็นอาหารเช้าที่มีสไตล์ ในฐานะอาหารกลุ่มอังกฤษ-อินเดียที่มีความประณีต
ปรากฏการกล่าวถึงอาหารจานนี้ย้อนกลับไปถึงปี 1790 ในตำราอาหารของสเตฟานา มัลคอล์ม ออฟ เบินฟุต (Stephana Malcolm of Burnfoot) ในดัมฟรีชเชอร์
กีฬาบาสเกตบอลในโอลิมปิกฤดูร้อน 2020 – ทีมชาย

การแข่งขันกีฬาบาสเกตบอลในโอลิมปิกฤดูร้อน 2020 – ทีมชาย เป็น 1 ใน 2 รายการแข่งขันบาสเกตบอลที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 7 สิงหาคม พ.ศ. 2564 ที่ไซตามะซูเปอร์อารีนา ครั้งนี้จัดการแข่งขันกีฬาบาสเกตบอลในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
ที่มา:
การจับฉลาก.
การจับฉลากจัดขึ้นเมื่อ 2 กุมภาพันธ์ 2564
กีฬาบาสเกตบอลในโอลิมปิกฤดูร้อน 2020 – ทีมหญิง

การแข่งขันกีฬาบาสเกตบอลในโอลิมปิกฤดูร้อน 2020 – ทีมหญิง เป็น 1 ใน 2 รายการแข่งขันบาสเกตบอลที่โตเกียว ประเทศญี่ปุ่น จะจัดขึ้นระหว่างวันที่ 26 กรกฎาคม - 8 สิงหาคม พ.ศ. 2564 ที่ไซตามะซูเปอร์อารีนา ครั้งนี้จัดการแข่งขันกีฬาบาสเกตบอลในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
ที่มา:
การจับฉลาก.
การจับฉลากจัดขึ้นเมื่อ 2 กุมภาพันธ์ 2564
เมย์คิว แบล็กคอมพานี บริษัททาสต่างโลก

เมย์คิว แบล็กคอมพานี บริษัททาสต่างโลก  เป็นซีรีส์มังงะญี่ปุ่น เขียนเรื่องและวาดภาพโดยโยเฮ ยาซูมูระ เผยแพร่ในเว็บไซต์ Mag Comi ของสำนักพิพม์ Mag Garden ตั้งแต่เดือนธันวาคม พ.ศ. 2559 และได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 7 ได้รับการดัดแปลงเป็นซีรีส์อนิเมะโทรทัศน์โดยสตูดิโอะ Silver Link ออกอากาศตั้งแต่วันที่ 9 กรกฎาคมถึง 24 กันยายน พ.ศ. 2564
ให้เสียงโดย: คัตสึยูกิ โคนิชิ
ให้เสียงโดย: มิซากิ คุโนะ
ให้เสียงโดย: ฮิโระ ชิโมโนะ
ให้เสียงโดย: ซาโตมิ ซาโต
ให้เสียงโดย: วาตารุ ทากางิ
ให้เสียงโดย: เมงุมิ โทดะ
ให้เสียงโดย: M.A.O
ให้เสียงโดย: โยชิตสึงุ มัตสึโอกะ
ภาษาถิ่นโตเกียว

ภาษาถิ่นโตเกียว (; โรมาจิ: "Tōkyō hōgen"; : โทเกียวโฮเง็ง หรือ ; โรมาจิ: "Tōkyō-ben"; : โทเกียวเบ็ง) หมายถึง ภาษาญี่ปุ่นถิ่นที่ประชากรที่อาศัยอยู่ในกรุงโตเกียว ประเทศญี่ปุ่น ใช้สื่อสารกัน และมักใช้กล่าวถึงเฉพาะภาษาถิ่นที่ใช้ในย่านเมืองเก่า แบ่งเป็นภาษาถิ่นย่อยได้ 2 ภาษาถิ่นย่อย ได้แก่ ภาษาถิ่นย่อยที่ใช้ในย่านยามาโนเตะ เรียกว่า ยามาโนเตะโคโตบะ (; โรมาจิ: "Yamanote Kotoba") กับภาษาถิ่นย่อยที่ใช้ในย่านชิตามาจิ เรียกว่า ชิตามาจิโคโตบะ (; โรมาจิ: "Shitamachi Kotoba")
เมื่อเข้าสู่ยุคเมจิ ภาษาถิ่นของย่านยามาโนเตะซึ่งเป็นภาษาของคนชั้นกลาง-สูงได้พัฒนามาเป็นภาษามาตรฐาน (ภาษากลาง) จึงมีคนเข้าใจผิดว่าภาษาถิ่นโตเกียวกับภาษากลางเป็นสิ่งเดียวกัน อย่างไรก็ตาม ภาษาถิ่นของย่านชิตามาจิมีลักษณะการออกเสียงและสำนวนที่ต่างจากภาษาถิ่นของย่านยามาโนเตะหลายประการ
ประวัติ.
ภาษาถิ่นโตเกียวพัฒนามาจากภาษาเอโดะ (; โรมาจิ: "Edo Kotoba"; : เอโดะโคโตบะ) ถือกำเนิดขึ้นพร้อม ๆ กับการพัฒนาเมืองเอโดะหลังจากที่โทกูงาวะ อิเอยาซุ ย้ายศูนย์กลางการปกครองมาที่เมืองดังกล่าว ภาษาเอโดะเป็นภาษาที่เกิดจากการผสมผสานระหว่างภาษาญี่ปุ่นถิ่นตะวันออกกับภาษาญี่ปุ่นถิ่นตะวันตกเนื่องจากมีผู้คนจากถิ่นต่าง ๆ หลั่งไหลเข้ามายังเอโดะไม่ขาดสาย อย่างไรก็ตาม ภาษาคามิงาตะ (; โรมาจิ: "Kamigata Kotoba"; : คามิงาตะโคโตบะ) มีอิทธิพลต่อภาษาเอโดะเป็นอย่างมากเนื่องจากเป็นภาษาถิ่นที่ใช้ในกลุ่มชนชั้นสูงหรือชนชั้นปกครอง และต่อมาก็ขยายมายังกลุ่มชนชั้นกลางในช่วงท้ายของยุคเอโดะ เมื่อเข้าสู่ยุคเมจิ เอโดะได้เปลี่ยนชื่อเป็นโตเกียว (; โรมาจิ: "Tōkyō"; : โทเกียว) ในช่วงนั้นกระแสชาตินิยมสืบเนื่องจากการล่าอาณานิคมของชาติตะวันตกทำให้ญี่ปุ่นต้องรีบพัฒนาประเทศอย่างรวดเร็ว รัฐบาลจึงยกภาษาถิ่นโตเกียวย่านยามาโนเตะ (ยามาโนเตะโคโตบะ) ซึ่งเป็นภาษาของคนชั้นกลาง-สูงขึ้นมาเป็นแม่แบบของภาษามาตรฐานและบรรจุลงในหลักสูตรการเรียนการสอนภาคบังคับทั่วประเทศ โดยที่ไม่ได้นำภาษาถิ่นโตเกียวย่านชิตามาจิ (ชิตามาจิโคโตบะ) ซึ่งเป็นภาษาของชนชั้นแรงงานมาเป็นส่วนหนึ่งของการพัฒนาภาษามาตรฐาน
การออกเสียง.
ลักษณะเด่นด้านการออกเสียงของภาษาถิ่นโตเกียวมีดังนี้
ต่อไปนี้เป็นลักษณะเด่นที่พบมากในภาษาถิ่นโตเกียวย่านชิตามาจิ
เสียงสูงต่ำ.
ภาษาถิ่นโตเกียวย่านยามาโนเตะและย่านชิตามาจิมีคำศัพท์บางคำที่เสียงสูงต่ำต่างกัน ดังที่ยกตัวอย่างต่อไปนี้ (ฝั่งซ้ายคือยามาโนเตะ ฝั่งขวาคือชิตามาจิ)
นอกจากนี้ ในช่วงก่อนสงครามโลกครั้งที่สอง ประชากรในเขตอาดาจิ เขตเอโดงาวะ และเขตคัตสึชิกะ ซึ่งติดกับจังหวัดไซตามะและจังหวัดชิบะใช้เสียงสูงต่ำตามภาษาถิ่นไซตามะ
สถานการณ์ในปัจจุบัน.
การปนกันของภาษาถิ่นย่านยามาโนเตะและชิตามาจิ การอพยพของคนถิ่นเดิมเนื่องจากเหตุการณ์แผ่นดินไหวครั้งใหญ่ในคันโตและการทิ้งระเบิดโตเกียว การอพยพเข้ามาของคนต่างถิ่นเนื่องจากการเติบโตทางเศรษฐกิจหลังสงครามโลกครั้งที่สอง ล้วนแต่ส่งผลกระทบต่อภาษาถิ่นโตเกียวให้กลายเป็นภาษาใกล้สูญ ปัจจุบัน "ภาษาถิ่นเขตอภิมหานครโตเกียว"（首都圏方言）ซึ่งเป็นภาษาถิ่นที่ผสมผสานระหว่างภาษากลาง (ภาษาถิ่นโตเกียว) กับภาษาถิ่นในภูมิภาคคันโตได้เข้ามามีอิทธิพลในโตเกียวเป็นอย่างมาก เช่น
วัดพุทธชินวงศ์วนาราม

วัดพุทธชินวงศ์วนาราม เป็นวัดราษฎร์สังกัดคณะสงฆ์ฝ่ายมหานิกาย สายวิปัสสนากรรมฐาน ตั้งอยู่ถนนคลองหลวง หมู่ที่ 7 ในตำบลคลองหก อำเภอคลองหลวง จังหวัดปทุมธานี ที่ดินที่ตั้งวัดมีอาณาเขตทิศเหนือและตะวันออก จดที่ดินเอกชน ทางทิศตะวันตกและทิศใต้ติดถนนสาธารณะ อยู่ไม่ไกลจากโรงพยาบาลคลองหลวง ปัจจุบันมีพระครูศรีวัชรชินวงศ์ (จรูญ จารุวณฺโณ) ดำรงตำแหน่งเจ้าอาวาส
วัดพุทธชินวงศ์วนาราม เริ่มสร้างตั้งแต่ พ.ศ. 2531 เป็นหนึ่งในสำนักวิปัสสนาสาขาวัดเบญจมบพิตร ผู้ถวายที่ดินคือนางบุญนาค แจ่มนุช จำนวน 11 ไร่ เพื่อสร้างวัด ยังบริจาคที่ดินสร้างโรงพยาบาลคลองหลวงอีก 15 ไร่ เริ่มแรกสร้างเป็นสำนักวิปัสสนาวัดเบญจมบพิตร เริ่มแรกสร้างเป็นกุฏิ พร้อมปลูกป่า โดยมีแนวคิดจะสร้างเป็นวัดป่า มหาเถรสมาคมประกาศตั้งวัดเมื่อวันที่ 24 ธันวาคม พ.ศ. 2547 โดยมีนางสุพัตรา เรียนสร้อยเป็นผู้ขออนุญาตตั้งวัด ในนามว่า "วัดพุทธชินวงศ์วนาราม"
สภาพวัดมีความร่มรื่นเต็มไปด้วยต้นไม้หลากหลายสายพันธุ์ เหมาะกับเป็นสำนักวิปัสสนาเพื่อการปฏิบัติธรรม วัดแห่งนี้มีบ้านพักสำหรับอุบาสก อุบาสิกา (แยกออกจากกัน) มีวิหาร มีลานธรรม เป็นพระพุทธรูปประจำวัน สร้างไว้รอบแปดเหลี่ยม ทางวัดกำลังดำเนินการก่อสร้างอุโบสถเจดีย์แจ่มนุชพุทธสถาน ซึ่งวางศิลาฤกษ์เมื่อ พ.ศ. 2562